एक जना रोल्पाका मित्र छन्। यतै दुबई आएर चीनजान भएको। केही समय पहिले पूर्वप्रधानमन्त्री प्रचण्ड युएई भ्रमण आएको बेला आबुधाबीस्थित नेपाली राजदूतावासमा उनले प्रचण्डलाई आफूले घाँटीमा भिरेको क्यामेरा देखाउँदै भनेका थिए- 'कम्रेड! म तपाईँको पार्टीको पूर्वलडाकु। हिजो हजुरसँगै जनयुद्वमा हिँडेको म आज अरबमा एक्लै हिडिरहेको छु, सपनाहरू तुहाउँदै। अहिले 'म' सँग सम्पत्तिको नाममा यही एउटा क्यामेरा छ कम्रेड। मलाई जवाफ दिनुहोस् 'अझै कति वर्षसम्म 'म' विदेशमा यस्तो अवस्थामा बसिरहनुपर्ने हो?’
